钦定古今图书集成/明伦汇编/官常典/第771卷 > 册府元龟 > 《革弊》
## 钦定古今图书集成/明伦汇编/官常典/第771卷 > 册府元龟 > 《革弊》

夫政化之贪弊，民俗之浮伪，因习而不改，流荡而忘
返。非夫贤明之长，穷察其事，形于教条，峻其科谪，划
去蠹害，纳之轨物，又曷能祛累积之根柢，革闾阎之
视听哉？东汉而下，居方牧之任者，乃有“勤求民瘼，崇
树治本，敦正道以祛多僻，厉德色以窒邪思，去泰甚以厚其生，蠲烦苛以除其疾”，出令画一，而下莫敢犯；
立诚果断而妖不下兴。用能阜康斯人，澄清属邑信
孚于比屋，风动于百姓兴化成治易俗至道惠浃于
封内，泽及于后世。《诗》曰：“恺悌君子，民之父母。”其是之
谓欤。